Δημοσίευση μιας αίτησης τροποποίησης δυνάμει του άρθρου 9 του κανονισμού (ΕΟΚ) αριθ. 2081/92 για ένα ή περισσότερα στοιχεία της συγγραφής υποχρεώσεων μιας καταχωρημένης ονομασίας βάσει του άρθρου 17 ή του άρθρου 6 του εν λόγω κανονισμού

(2001/C 296/03)

Η παρούσα δημοσίευση παρέχει δικαίωμα προβολής ένστασης κατά την έννοια του άρθρου 7 του ανωτέρω κανονισμού. Οποιαδήποτε ένσταση στην παρούσα αίτηση πρέπει να διαβιβάζεται μέσω της αρμόδιας αρχής ενός κράτους μέλους εντός προθεσμίας έξι μηνών από την παρούσα δημοσίευση.

Η τροποποίηση δεν είναι δευτερεύουσας σημασίας και ως εκ τούτου πρέπει να δημοσιεύεται βάσει του άρθρου 6 παράγραφος 2 του εν λόγω κανονισμού.

ΚΑΝΟΝΙΣΜΟΣ (ΕΟΚ) αριθ. 2081/92 ΤΟΥ ΣΥΜΒΟΥΛΙΟΥ

ΑΙΤΗΣΗ ΤΡΟΠΟΠΟΙΗΣΗΣ ΠΡΟΔΙΑΓΡΑΦΩΝ: ΑΡΘΡΟ 9

1. Καταχωρημένη ονομασία: Brocciu corse ή Brocciu

2. Αρμόδια αρχή του κράτους μέλους Institut national des appellations d'origine 138, Avenue des Champs-Élysées F - 75008 Paris Τηλ.: (33-1) 53 89 80 00 Φαξ: (33-1) 42 25 57 97

3. Αιτούμενη(-ες) τροποποίηση(-εις) - τίτλοι των προδιαγραφών:

[square ] ονομασία

>PIC FILE= "C_2001296EL.000702.TIF">

περιγραφή

[square ] γεωγραφική περιοχή

[square ] απόδειξη της καταγωγής

>PIC FILE= "C_2001296EL.000703.TIF">

μέθοδος παραγωγής

[square ] δεσμός

>PIC FILE= "C_2001296EL.000704.TIF">

σήμανση

>PIC FILE= "C_2001296EL.000705.TIF">

εθνική απαίτηση

- τροποποίηση(-εις):

Περιγραφή:

Το βάρος του "Brocciu corse" ή "Brocciu" περιλαμβάνεται μεταξύ 250 γραμμαρίων και 3 kg (αντί: 500 γραμμαρίων και 1500 γραμμαρίων), σύμφωνα με τέσσερις καθορισμένους τύπους μυλόπετρας 3 kg, 1 kg, 500 g και 250 g.

Ο τύπος "passu" περιλαμβάνει τουλάχιστον 35 γραμμάρια ξηράς ύλης για 100 γραμμάρια τυριού.

Μέθοδος παραγωγής:

Τα βασικά στοιχεία της μεθόδου παραγωγής του "Brocciu corse" ή "Brocciu" προσδιορίζονται κατωτέρω:

- από τον Ιούλιο του 2006, επιτρέπονται μόνο η φυλή προβατοειδών της Κορσικής και η φυλή αιγοειδών της Κορσικής,

- ο νωπός ορός γάλακτος που προέρχεται από την πήξη με πυτία γάλακτος χρησιμοποιείται κατ' ανώτατο όριο δύο ώρες μετά την παραγωγή του. Κατά τη διάρκεια της θέρμανσης του ορού γάλακτος, προστίθεται νωπό και ακατέργαστο γάλα σε μέγιστη αναλογία 25 % του όγκου του ορού γάλακτος (αντί: 35 %), καθώς και πόσιμο νερό σε μέγιστη αναλογία 15 % (αντί: απεριόριστο)· απαγορεύεται η χρησιμοποίηση κατεψυγμένου γάλακτος και ορού γάλακτος, σε σκόνη ή υπό οιαδήποτε άλλη μορφή διατήρησης,

- το κροκίδωμα που παράγεται τοποθετείται με το χέρι και μαλακά σε περισσότερες δόσεις σε μυλόπετρες που έχουν μορφή κόλουρου κώνου και τις κατάλληλες διαστάσεις,

- το "Brocciu corse" ή "Brocciu" τύπου "passu" αλατίζεται με ξηρό αλάτι και υφίσταται εκλέπτυνση επί τουλάχιστον 21 ημέρες (αντί: 15 ημέρες).

Σήμανση:

Η ετικέτα περιλαμβάνει την ονομασία προέλευσης, την ονομασία "Ελεγχόμενη ονομασία προέλευσης" ή "ΠΟΠ" σε διαστάσεις τουλάχιστον ίσες προς τα δύο τρίτα των διαστάσεων των μεγαλύτερων χαρακτήρων που περιλαμβάνονται στην ετικέτα.

Το νωπό τυρί πρέπει να φέρει την ένδειξη "νωπό". Η ημερομηνία παρασκευής πρέπει να αναφέρεται υποχρεωτικά.

Το τυρί που έχει υποστεί εκλέπτυνση πρέπει να φέρει την ένδειξη "passu" (αντί: "ξηρό" ή "passu").

Εθνικές απαιτήσεις:

αντί:"Διάταγμα της 10ης Ιουνίου 1983",

διάβαζε:Διάταγμα σχετικά με την ελεγχόμενη ονομασία προέλευσης "Brocciu Corse" ή "Brocciu".

4. Ημερομηνία παραλαβής του πλήρους φακέλου: 20 Απριλίου 2001